Otto Carlmar

Otto Carlmar (født 14. august 1902 i Halden, død 20. mai 1987) var en norsk filmprodusent og manuskriptforfatter.  I sine filmer spilte han også mindre roller.

Bakgrunn 
Han var sønn av Marcus Carlmar Kristiansen (1857–1935) og Mariane Pedersen (1860–1920). Faren var kjøpmann.

Karriere 
Calmar var elev ved Fredrikshalds gymnasium og fikk sin første skuespillererfaring i Brageteateret i Halden. Etter examen artium i 1921 studerte han blant annet jus ved Wangs handelsskole og Reklameskolen på Kristiania Børs.  

Fra 1926 var han tekstforfatter og impresario ved Casino Teater i Kristiania. Casino lukket dørene sommeren 1928, men høsten 1928 fortsatte Otto Carlmar hos Bokken Lasson på hennes nye scene Figaro i Stortingsgaten, som publikum i Oslo tidligere hadde kjent som Balkongen. I august 1928 hadde Figaros åpningsforestilling «Vi og våres. Figarorevyen 1928» premiere. Carlmar hadde skrevet de fleste tekstene til denne revyen, men noen av numrene var skrevet av Claus Frimann Clasen (bedre kjent under psevdonymet «Lygtemanden»). 

I tillegg til å ha skrevet revytekster opptrådte Carlmar også selv på scenen. Øverst på plakaten til «Vi og våres» stod, foruten Bokken Lasson selv, Botten Soot og Olaf Kronstad. Øvrige medvirkende i forestillingen på Figaro var – i samme rekkefølge som på plakaten – Linge Cappelen, Asta Eriksen, Maja Grieg Müller (også kalt «Magedutti»), Hans Bille, Otto Carlmar, Steinar Jøraandstad og Fred Rox.

I 1930 giftet han seg med den senere filmregissøren Edith Carlmar (1911–2003) som han møtte ved teatret. Han var  sekretær og økonomidirektør ved Oslo Nye Teater 1937–1946 og jobbet for Chat Noir 1947–1949.  

Ekteparet Carlmar etablerte i 1949 produksjonsselskapet Carlmar Film A/S, som i årenes løp produserte ti spillefilmer, deriblant flere store salgssuksesser.  Selskapet gikk alltid med overskudd, selv om de aldri mottok noen statsstøtte.

Fra 1950 til 1963 var Otto Carlmar leder for Produsentforeningen, og i 1963 ble han produksjonsdirektør i Norsk Film. Men da startet opprøret "De 44", fordi filmkunstnerne var engstelige for at pengene skulle komme foran kunsten. Hans kontrakt utgikk 1966.

Andre av hans verv var Kirkedepartementets filmstønadskomiteer av 1954 og 1961, og Statens sakkyndige råd for åndsverk. En tid delte man ut Otto Carlmars minnepris.

Verk 
 . Produsent og manusforfatter.
 . Produsent og manusforfatter. Rolle som gjest ved hotellet.
 . Produsent og manusforfatter. Rollen som direktør Blom.
 . Produsent. Rollen som stasjonsmester.
 . Produsent og manusforfatter. Rollen som far til Karin.
  (dansk film, regissert av Gabriel Axel). Manusforfatter.
 .  Executive producer.
 . Produsent og manusforfatter.
 . Produsent og manusforfatter. Rolle som kelner.
 . Produsent og manusforfatter. Rollen som direktør for boligbygg.
 . Produsent og manusforfatter.

Referanser

Eksterne lenker 
 

Norske filmprodusenter
Norske manusforfattere
Norske skuespillere
Personer fra Halden kommune
Norske gründere
Impresarioer
Fødsler i 1902
Dødsfall i 1987